BlackKakapo/recipes-ro huggingface dataset:
Dulceata de Gutui 

Ingrediente:
● Gutui - 2 kg  (dupa ce le-am curatat mi-a ramas 1300g de pulpa de gutui curata)
● Zahar - 1 kg 
● Apa - 500 ml 
● Lamaie - 1 buc 

Mod de preparare:
1. Ziua 1.
Gutuile se spala bine de puf si se taie pulpa de pe cotoare.
Daca le aveti ceva mai viermanoase, le taiati asa ca sa alegeti tot ce e mai curat din ele.
2. Mare grija cu partea mai lemnoasa de langa cotor, sa nu o lasati pe feliile bune de gutui - in dulceata pe urma veti avea particule mici si tari, nu prea confortabile de mancat :)
3. Cam asta am reusit sa scot eu din 2 kg de gutui intregi - 1300g felii curate si 700g de resturi.
Cotoarele si tot ce am mai curatat de pe gutui am pus intr-o cratita si urmeaza sa fac peltea sau jeleu delicios de gutui, vin si cu reteta in cateva zile.
4. Mai departe taiati feliute subtiri si mici toata pulpa de gutui. Pe parcurs le stropiti cu zeama de la o lamaie si amestecati sa nu se oxideze prea tare.
5. Cam astea au fost feliile mele de gutui gata de pus in dulceata.
6. Intr-o cratita mare de inox(5 litri) si cu fund mai gros, am pus 1 kg de zahar si 500ml de apa.
7. Amestecati si puneti pe foc, pana se dizolva complet zaharul si siropul doar incepe sa fiarba - nu trebuie sa-l fierbeti mult!
8. Acum puneti feliile de gutui in sirop si amestecati bine.
9. Cand incep sa fiarba faceti focul mic si le lasati 5 minute.
10. Dupa cele 5 minute luati cratita de pe foc si o lasati asa descoperita pe masa 12-24 ore, puteti s-o acoperiti cu un tifon sau prosop subtire, dar nu capac!
11. Ziua 2.
Observati a 2-a zi ca dulceata parca scade putin si bucatile de gutui se confiaza usor.
12. Puneti iar cratita pe foc, cand incepe sa fiarba o lasati 5 minute, apoi o puneti iar pe masa pentru 12-24 ore.
13. Ziua 3.
Si suntem in Ziua 3 - gutuile par si mai confiate, viitoarea dulceata are o culoare frumoasa si galbena.
14. O puneti pe foc si cand incepe sa fiarba, faceti focul mic si lasati asa 20-30 de minute.
Incercati sa nu o amestecati prea des ca sa nu se faca terci feliile de gutui.
15. Observati ca pe parcursul fierberii culoarea devine mai roz si atunci incepeti sa faceti testul cu picatura pe farfurie. 
Dar la gutui regula e putin alta, ele contin multa pectina si nu e nevoie sa confiati prea mult zeama, oricum se vor face jeleu dupa ce se raceste dulceata.
16. Eu am facut testul cu picatura pe tot parcursul fierberii - in dreapta jos vedeti cum jeleul este galben si pe parcurs devine tot mai roz(stanga jos). Am oprit fierberea cand a avut un roz mai deschis si picatura nu se imprastie prea tare.
Timpul de fierbere poate fi diferit in functie de cantitatea de dulceata fiarta dar si dimensiunea oalei - cu cat este mai mare si deschisa, dulceata va fi gata mai repede.
17. Turnati dulceata fierbinte si gata in borcane curate si uscate, inchideti ermetic.
Desi la turnat pare lichida sa stiti ca se gelifiaza pe parcursul racirii.
18. Mi-au iesit din aceste cantitati cam 4-5 borcane de 300ml, dar unul din ele a disparut deja...
19. E asa de buna si gelifiata ca o puteti manca si cu furculita, delicioasa!
Pofta Buna!
Pancakes cu banane 

Ingrediente:
● Banane - 2 buc  (bananele sa fie de marime medie si de preferat cat mai coapte)
● Zahar - 2 linguri  (optional)
● Praf de copt - 2 lingurite 
● Sare - 0.25 lingurite 
● Faina alba - 200 g 
● Lapte - 220 ml 
● Oua - 2 buc 
● Ulei - 60 ml 

Mod de preparare:
1. Intr-un bol amestecati 200g de faina cu 2 linguri de zahar(optional), 2 lingurite praf de copt si un varf de lingurita de sare.
2. Intr-o farfurie striviti bine cu furculita bananele(curatate de coaja).
3. In alt bol amestecati ingredientele umede - 2 oua, 220ml de lapte, 60ml ulei si piureul de banane de la pasul anterior.
4. Adaugati compozita de faina de la pasul 1 in bolul cu ingrediente umede.
5. Amestecati putin, dar nu insistati mult cu telul, chiar pot ramane si ceva cocoloase.
Lasati pe masa 10 minute.
6. Dupa 10 minute mai amestecati o data bine aluatul de pancakes si va apucati sa le prajiti.
7. Incingeti bine o tigaie, la prima clatita eu intotdeauna ung tigaia cu putin ulei, dar sterg surplusul cu un servetel.
8. Turnati aproximativ 1/3 din polonic cu aluat in tigaie.
Sau 1 lingura mare, daca folositi in loc de polonic.
Lasati putin aluatul sa se distribuie singur, apoi usor cu polonicul sau lingura ii dati forma de cerc.
9. Focul sub tigaie trebuie sa fie mic, altfel riscati sa le ardeti prea repede.
Asteptati pana apar multe bule de aer pe suprafata clatitei.
10. Apoi repede o intoarceti cu spatula pe partea opusa si mai lasati 2 minute.
11. Scoateti clatita astfel prajita pe o farfurie si continuati cu urmatoarea pana terminati tot aluatul.
Din acest aluat eu am obtinut aproximativ 20 de clatite.
12. Serviti pancakes-urile cu banane calde ca oricare altele - miere, dulceata, sirop de artar, iaurt, crema de ciocolata, etc.
Pofta Buna!
Chec cu scortisoara 

Ingrediente:
● Unt - 125 g  (unt moale, la temperatura camerei)
● Zahar - 200 g  (+ 50g pentru scortisoara)
● Esenta de vanilie - 1 buc 
● Oua - 3 buc 
● Faina alba - 225 g 
● Praf de copt - 1 lingurita 
● Bicarbonat de sodiu - 0.25 lingurite  (un varf de lingurita)
● Smantana - 50 g  (simpla, fermentata)
● Scortisoara - 1 lingura 

Mod de preparare:
1. Faina se amesteca cu praful de copt si bicarbonatul de sodiu.
2. Intr-un bol puneti untul moale, 200g de zahar si vanilia - mixati bine.
3. Apoi adaugati unul cate unul ouale, amestecati bine cu mixerul dupa fiecare.
4. Adaugati jumatate din cantitatea de faina, amestecati.
5. Apoi urmeaza smantana, amestecati bine.
6. Si la urma puneti restul de faina, amestecati bine sa nu fie cocoloase, aluatul de chec este gata.
7. Acum amestecati scortisoara cu cele 50g de zahar.
8. Asterneti o tava de chec cu hartie.
Turnati 1/3 de aluat in ea si il nivelati uniform. Presarati peste aluat jumatate din cantitatea de zahar cu scortisoara.
9. Mai turnati 1/3 de aluat in tava, nivelati atent.
10. Presarati restul de scortisoara cu zahar.
11. La urma turnati restul de aluat, nivelati.
Tava mea s-a umplut un pic mai mult de jumatate si imi era frica ca nu va fi suficient de inalt checul. Dar a crescut foarte frumos, asa ca aveti grija sa-i lasati loc in tava sa creasca bine.
12. Se coace la cuptor preincalzit la 180 de grade timp de 40-45 de minute.
Apoi il lasati sa se raceasca bine in tava.
13. Apoi il scoateti din tava, dati hartia jos si il portionati.
Serviti cu mare placere.
Pofta buna!
Meatballs cu oua 

Ingrediente:
● Carne tocata amestec(vita/porc) - 600 g 
● Ceapa alba - 2 buc 
● Usturoi - 2 buc  (adica 2 catei)
● Amestec verdeata(ceapa,marar, patrunjel) - 1 buc  (1 legatura)
● Oua fierte - 6 buc 
● Sare - 1 lingurita 
● Piper negru - 0.25 buc  (un varf de lingurita)
● Oua - 2 buc 
● Mustar - 1 lingura 
● Pesmet alb/galben - 200 g 
● Ulei de floarea soarelui - 50 ml 

Mod de preparare:
1. Pregatiti amestecul de carne tocata, daca nu ati cumparat-o deja tocata.
2. Ceapa se curata, se taie marunt si se caleste 1 min in ulei
3. Adaugati usturoiul pisat si jumatate din cantitatea de verdeata tocata si mai caliti 4-5 min.
4. Scurgeti uleiul din legumele calite, apoi le adaugati in carnea tocata  - mai adaugati restul de verdeata, sarea si piperul.
5. Amestecati si bateti bine carnea ca sa se uniformizeze.
6. Impartiti carnea in 6 parti.
7. Fiecare parte de carne se turteste bine cu palmele si in mijloc se pune oul fiert.
8. Atent formati o bila cu oul in mijloc. In asa fel le faceti pe toate 6.
9. Bateti cele 2 oua cu mustar.
10. Fiecare bila o treceti prin pesmet.
11. Apoi prin amestecul de oua cu mustar.
12. Apoi iar le treceti prin pesmet si le prajiti in ulei  pe toate partile pana se rumenesc bine.
13. Dupa asta le mai puneti 15 min la cuptor preincalzit.
14. Le lasati sa se raceasca bine la frigider, apoi le serviti la orice garnitura de legume sau ca aperitiv la o masa festiva. Eu le tai felii de 1 cm si arata ca niste rulade cu ou.
Pofta Buna!
Prajitura "Cremes inteligent" 

Ingrediente:
● Unt - 100 g  (sau margarina)
● Zahar - 8 linguri 
● Oua - 4 buc 
● Faina - 5 linguri 
● Lapte de vaca - 500 ml 

Mod de preparare:
1. Se separa albusurile de galbenusuri. Primele le bateti spuma tare si lasati deoparte.
2. Untul moale(la temperatura camerei) il mixati bine cu zaharul.
3. Apoi adaugati galbenusurile cate unul si mixati bine dupa fiecare.
4. Apoi adaugati faina, mixati bine, laptele, iarasi mixati si la urma albusurile batute spuma. Amestecati bine.
5. Asa arata aluatul pentru Cremes inainte sa-l puneti in tava.
6. Turnati aluatul intr-o forma de chec asternuta cu hartie de copt. Daca nu aveti forma de chec folositi o alta tava adanca, doar aveti grija la cantitatea de aluat, daca este tava mai mare folositi o cantitate dubla de ingrediente.
7. Puneti prajitura la cuptor aproximativ o ora, pana se rumeneste bine. Apoi o scoateti si lasati sa se raceasca bine.
8. Apoi o rasturnati pe un platou sau un fund si serviti cu placere:) Noi nu am rezistat mai mult de 30 de min pana s-a racorit putin. Si sa fiu sincera mi-a placut mai mult cand a fost calda.
9. Am presarat-o cu putina scortisoara si sa stiti ca prajitura pe cat este de desteapta, este si la fel de rapida la mancat :)
Pofta Buna!
Ciocolata de casa 

Ingrediente:
● Zahar - 350 g 
● Apa - 100 ml 
● Unt - 100 g 
● Lapte praf - 250 g 
● Cacao pudra - 40 g  (am luat cacao neagra Dr.Oetker)
● Arome - 1 buc  (Vanilie, cafea, rom - orice va place)
● Nuci - 100 g  (sau alune, stafide, etc)

Mod de preparare:
1. Intr-o cratita se masoara zaharul si apa, se pun la fiert amestecand periodic.
2. Cand se dizolva tot zaharul si incepe sa fiarba compozitia, faceti focul mic si lasati 5 minute - foarte important aici sa nu fierbeti nici mai putin(ciocolata va fi prea moale) nici mai mult(ciocolata va fi prea tare si uscacioasa).
3. Dupa acest timp luati cratita de pe foc, adaugati untul si amestecati pana se dizolva complet.
4. Apoi adaugati laptele praf, amestecati bine cu un tel sa nu fie cocoloase. Eu am folosit telul-lingura de la Tupperware, f.comod pt chestii mai fine de amestecat.
In plus ar fi bine sa treceti laptele praf prin sita de faina, ca sa nu fie cocoloase mici albe in ciocolata - eu nu am facut asta si le-am avut, nu este grav dar nu chiar perfect :)
5. Si ultima este cacao si aromele. Amestecati bine sa nu fie cocoloase si sa se uniformizeze compozitita.
6. Turnati compozitia intr-o tava cam de 20x20cm, unsa cu putin ulei si acoperita cu folie de plastic alimentara.
Deasupra cufundati nucile/alunele/stfaidele - puneti toata treaba asta la frigider pana se intareste bine - vreo 3-4 ore va ajunge.
7. Dupa acest timp rasturnati ciocolata pe un fund sau pe masa cu fundul in sus.
8. Daca are nuci eu prefer s-o tai cu fata in sus, va fi taietura mai buna si mai curata.
9. O portionati cum va place, as recomanda sa faceti bucati mai mici fiindca este destul de consistenta.
10. Si gata, repede un ceai fierbinte pe masa si savurati cu placere :)
Pofta Buna!
Mucenici pufosi cu nuca si scortisoara Reteta  

Ingrediente:
● Lapte - 250 ml  (in varianta de post puneti lapte vegetal(soia, migdale, cocos) sau apa simpla)
● Drojdie uscata - 10 g  (sau 25g drojdie proaspata)
● Ulei - 100 ml 
● Faina alba - 400 g 
● Esenta de vanilie - 2 lingurite 
● Zahar - 250 g 
● Praf de copt - 10 g 
● Unt topit - 50 ml  (sau ulei in varianta de post)
● Scortisoara - 40 g  (sau nuca de cocos, sau puteti sa nu puneti deloc, doar zahar)
● Coaja rasa de portocala - 1 lingurita  (sau coaja de lamaie, rom, orice arome va plac)
● Oua - 1 buc  (optional, pt uns deasupra)

Mod de preparare:
1. Laptele cald(nu fierbinte!) se amesteca cu 1 lingura de zahar si drojdia uscata.
2. Lasati 10-15 minute pana face spuma deasupra si pe urma mai amestecati putin.
3. Intr-un bol puneti faina si praful de copt, amestecati.
4. Adaugati acolo laptele cu drojdia, uleiul si 1 lingurita esenta de vanilie.
5. Incepeti sa amestecati cu o spatula sau lingura.
6. Pana aluatul se aduna si este mai omogen.
7. Acum presarati putin faina pe masa, scoateti aluatul din bol si il mai framantati 1-2 minute mai activ.
8. Il puneti inapoi in bol si lasati-l acoperit sa creasca 30-40 de minute.
9. Dupa acest timp il scoateti iar pe masa, taiati in 12 bucati de marime egala si formati bilute din ele.
10. Luati pe rand fiecare bila, o intindeti cu facaletul intr-un dreptunghi.
Ungeti deasupra cu putin unt topit sau ulei simplu.
11. Presarati 1 lingura de zahar si putina scortisoara.
Daca nu va place scortisoara puteti s-o omiteti sau inlocuiti cu nuca de cocos, cacao, mac, etc.
12. Rulati dreptunghiul.
13. Taiati ruloul de-a lungul din 2 parti, dar nu taiati complet pana in mijloc - acesta ramane intreg.
14. Luati primele margini, le rasuciti 1-2 ori.
15. Si lipiti capetele, asa avem gata prima bucata din 8.
16. La fel faceti si cu cealalta parte si obtinem un mucenic-chifla frumos, simplu si elegant.
17. In acelasi mod faceti restul de mucenici.
Pe parcurs le aranjati intr-o tava de cuptor asternuta cu hartie de copt. Lasati 10-15 minute sa creasca in tava, inainte de cuptor.
18. Pentru un luciu si culoare frumoase le puteti unge cu ou batut inainte sa le puneti in cuptor. In varianta de post sariti peste acest pas.
Se coc timp de 20-25 de minute la 180 de grade, sau pana se rumenesc uniform.
19. Pana mucenicii sunt in cuptor pregatiti repede siropul - fierbeti 1 pahar de apa cu 0.5 pahare de zahar, adaugati coaja de lamaie, vanilie si rom, dupa preferinte.
20. Mucenicii gata copti, fierbinti, se ung din abundenta cu sirop.
Eu am avut 2 tavi de mucenici si am distribuit uniform siropul sa-mi ajunga pentru ambele ture.
21. Imediat cat siropul nu s-a uscat presarati nuca maruntita deasupra, sa se lipeasca mai bine de suprafata mucenicilor.
22. Lasati mucenicii sa se patrunda bine si putin sa se racoreasca, dar va spun sigur ca nu veti avea rabdare...
Sunt foarte moi, fragezi, pufosi si toate straturile de scortisoara se combina perfect cu nuca si siropul. Acesta se insiropeaza bine si repede datorita formei.
23. Noua ne-au placut foarte mult si cred ca raman preferati pe mult timp inainte.
Pofta Buna!
Desert cu capsuni si smantana 

Ingrediente:
● Capsuni - 500 g 
● Smantana fermentata grasa, 25-30% - 400 g  (puteti inlocui cu iaurt grecesc sau crema de frisca facuta in casa)
● Miere - 4 linguri  (sau zahar, orice indulcitor va place si aveti la indemana)
● Esenta de vanilie - 1 buc  (cateva fire de menta pentru decor, daca aveti)

Mod de preparare:
1. Spalati bine capsunile, le rupeti frunzele si puneti la scurs intr-o sita.
2. Smantana o amestecati cu mierea si esenta de vanilie, indulciti dupa gust, cum va place.
3. Separat am pus pentru mine zahar de mesteacan(xylitol), pentru ca sunt la dieta si am exclus zaharul traditional din meniu.
4. Daca aveti capsuni mai mari le taiati jumatati sau sferturi, capsunile mici le puteti lasa intregi.
5. Bineinteles ca puteti amesteca banal smantana cu capsuni si aveti desertul gata.
Dar daca vreti sa o faceti ceva mai frumos, aranjati capsunile in boluri individuale.
6. Turnati smantana deasupra, dar pastrati cam 1-2 linguri pentru decor la fiecare bol.
7. Acum mai puneti un rand de capsuni, nu asa mare ca primul.
8. Puneti un pic de smantana deasupra, eventual le puteti presara si niste seminte de chia deasupra.
9. Decorati cu niste frunze de menta sau lamaita/melissa si gata un desert foarte frumos si delicios.
Se poate servi imediat sau pastrati la frigider 2-3 ore inainte de servire. Nu lasati prea mult, pentru ca lasa zeama multa capsunile si isi pierd textura.
Pofta Buna!
Chec cu malai (Cornmeal Bread) 

Ingrediente:
● Zahar - 300 ml  (1 si 1/3 cup - in marimi clasice - eu am masurat si sunt exact 300ml)
● Unt - 224 g 
● Oua - 4 buc 
● Lapte batut/iaurt/chefir - 500 ml 
● Bicarbonat de sodiu - 1 lingurita 
● Faina de malai - 500 ml  (2 cani de 250ml - faina din aceea pt mamaliga)
● Faina alba calitate superioara - 500 ml  (2 cani de 250 ml)
● Sare - 1 lingurita 

Mod de preparare:
1. Topiti untul, adaugati la el zaharul si amestecati bine cu telul.
2. Adaugati ouale, la fel amestecati bine.
3. Intr-un alt bol mai mic amestecati iaurtul cu bicarbonat de sodiu - veti observa ca il stinge, va face bule de aer.
4. Adaugati compozitia de iaurt la cea de oua, unt si zahar - amestecati.
5. Acum merge sarea, faina de malai si faina alba. Amestecati sa nu fie cocoloase.
6. Asterneti o tava de cuptor cu hartie de copt - o ungeti cu putin ulei sau unt. Turnati aluatul in tava si nivelati cu o lingura.
Tava o puneti la cuptor preincalzit cam la 180-200 grade - o temperatura medie.
7. Cand se rumeneste frumos o scoateti si lasati sa se racoreasca bine.
8. Apoi o portionati si serviti cum va place, compozitia este perfecta dar si diferita de un chec simplu.
Recomand sa incercati neaparat.
Pofta Buna!
Dulceata de Piersici 

Ingrediente:
● Piersici - 1500 g  (alegeti piersici mai tari si nu prea zemoase)
● Lamaie - 1 buc 
● Zahar - 1 kg 
● Apa - 200 ml 

Mod de preparare:
1. Deci neaparat recomand sa alegeti piersici de sezon, aromate si mai tari - ca sa nu se faca piure in dulceata.
Spalati si lasati sa se scurga de apa.
2. Taiati sferturi sau jumatati(scoateti atent samburele), si apoi cubulete de marime medie.
3. Cand ati taiat cubulete toate piersicile, le stropiti cu zeama de la o lamaie si amestecati atent cu lingura.
4. Intr-o cratita cu fund mai gros(sau un tuci mare, sau o tigaie mare si adanca) - turnati 200ml de apa si adaugati zaharul.
Lasati la foc mediu acest sirop pana incepe sa fiarba si se dizolva complet zaharul.
5. Adaugati piersicile taiate in siropul fierbinte si amestecati atent.
6. Cand incepe sa fiarba compozitia, faceti focul mic si lasati 5 minute.
Apoi inchideti focul sub cratita, amestecati atent si lasati oala descoperita(eventual acoperiti doar cu prosop, dar fara capac!) pe masa sau pe aragaz timp de 12-24 de ore.
7. A 2-a zi dulceata arata asa - observati ca fructele sunt intregi si incep sa-si schimbe usor culoarea.
Puneti din nou oala pe foc si cand incepe sa fiarba, lasati din nou doar 5-10 minute la foc mic. Apoi iarasi lasati descoperita, pe masa, timp de 12-24 de ore.
8. A 3-a zi repetati fierberea de 5 minute si lasati iarasi oala fara capac pe masa.
9. In ultima zi, observati dulceata rece din oala - daca are consistenta care va place, adica fructe intregi si zeama mai densa, va apucati sa spalati-sterilizati borcanele.
Apoi cand acestea sunt gata uscate, puneti dulceata pe foc, o fierbeti ultimele 5 minute si turnati in borcane.
Dar daca dulceata inca vi se pare cam lichida, recomand sa o mai lasati pe masa inca 24 de ore dupa fierbere.
10. Deci dulceata mea a fost gata dupa 4 zile, procesul dureaza in functie de cat de zemoase sunt fructele. 
Apoi o puneti in borcanele uscate si curate, inchideti ermetic.
11. Aici am facut portie dubla, in 2 oale mari, si ma bucur, pentru ca a iesit deosebit de buna si fina. Ne vom bucura de ea tot anul - cu iaurt, terci de ovaz, gris cu lapte, deserturi, prajituri, inghetata, etc.
Efortul este minim si dozat in 5 minute pe zi, deci daca va organizati corect la final veti obtine o bunatate de dulceata de piersici.
Pofta Buna!
Salata din urechi de lemn marinate 

Ingrediente:
● Ciuperci urechi de lemn - 30 g  (am in vedere cantitatea de ciuperci uscate, inainte de hidratare)
● Ulei - 100 ml 
● Otet - 50 ml 
● Ceapa - 1 buc  (+ 1 fir de ceapa verde pentru decor, este optional)
● Usturoi (catei) - 2 buc 
● Coriandru macinat - 0.5 lingurite 
● Sare - 1 lingura 
● Ardei chilli - 0.25 lingurite  (am in vedere fulgii de ardei chilli uscati, este optional daca vreti salata sa fie mai picanta)
● Seminte de susan - 1 lingurita  (pentru decor)

Mod de preparare:
1. Aceasta e punga de 100g cu ciuperci uscate pe care le cumpar din magzinele chinezesti. Costa de obicei nu mai mult de 12-13 lei si mi se pare un pret foarte decent pentru cate puteti face din ele.
2. Un mare plus - au termen de valabilitate mare, observati ca nu mai contin alte minuni chimice, doar ciuperci deshidratate si uscate.
3. Luati un bol mai adanc si puneti in el o mana de ciuperci, cam 25-30 de grame.
Sa nu va para ca e putin, vor creste in volum de 10 ori dupa hidratare!
4. Acum avem 2 variante de hidratare:
- turnati apa rece(sa umple bolul) si lasati 2-3 ore la temperatura camerei - eu de obicei anume asa fac;
- turnati apa clocotita fierbinte si lasati 15 minute - este mai rapid daca sunteti grabiti.
5. Acum observati cum mana mea mica cu ciuperci a umplut tot bolul mare!
De fiecare data ma pacalesc si nu ma invat minte sa folosesc mai putine ciuperci :)
Cantitatea din reteta este un invatata si testata, deci mergeti ok cu ea mai departe.
6. Dupa hidratare iau cateva in mana si le spal bine sub jet de apa rece, apoi le pun la scurs intr-o sita.
Sunt atenta sa nu fie parti tari si nehidratate bine, impuritati de obicei in astea luate din magazinele chinezesti nu gasesc, dar ar fi bine sa fiti atenti. Eu nu suport sa-mi scartie ceva in dinti cand le mananc.
7. Pana se scurg ciupercile facem marinada.
Taiati foarte marunt o ceapa si puneti intr-o tigaie cu ulei sa se rumeneasca usor.
Eu prefer aici anume sa maruntesc bine ceapa, mofturosii care nu suporta ceapa nici nu o observa, dar aceasta schimba complet gustul salatei spre bine.
8. Cum s-a rumenit ceapa inchideti focul si incepeti sa adaugati chiar in tigaie - otetul, sarea, coriandrul, usturoiul pisat si fulgii de chilli daca o vreti picanta.
Amestecati bine toate ingredientele.
9. Turnati acest sos peste ciupercile pregatite mai inainte si amestecati bine.
10. Mai portiviti de sare, otet sau alte mirodenii care va plac - eu nu abuzez, este destul de specific gustul si nu fac amestecuri neverificate.
Am observat ca salata cere un pic mai multa sare si otet - ciupercile au gust neutru si le absorb bine.
11. Poate fi servita imediat dar este mai buna daca se marineaza la frigider macar 1 ora.
Rezista si o saptamana la rece, ba chiar e mai buna.
12. La servire ornati deasupra cu niste seminte de susan si ceapa verde taiata in stil chinezesc - bucati mai alungite tocate in unghi.
De gust - este crocanta, elastica, aromata, satioasa, delicioasa - perfecta pentru mese festive si ca supliment de fibre la orice mancare.
Pofta Buna!